text: |خواطر رمضانية 1 |
  |يا هَلْ التَّوحيدْ والدِّينْ السِّليمْ ||فْ أيْ عامٍ إبتِدَى فَرضْ الصيِّامْ |
  |وأيْ شهرْ وأيْ يومٍ يا فِهيمْ ||يا الذي تمَيِّزْ حلالٍ منْ حرامْ |
  |نازلٍ فيهْ الكتابْ اللِّي عظيمْ ||معجزٍ ما مثلْ آياتِهْ كلامْ |
  
  
  |خواطر رمضانية 2 |
  |المسافرْ هلْ يصومْ أوْ لا يصومْ ||وهلْ عليهْ إذا فِطرْ أنِّهْ يكفِّرْ |
  |وإنْ نِوىَ بعدْ الفَجرْ أنِّهْ يشومْ ||هلْ يِتمْ الصُّومْ أوْ يَتْركْ ويَفْطِرْ |
  |منْ يوَضِّحْ لي خِفِيَّاتْ العِلومْ ||وبالتأنِّي للحكمْ الأقربْ يِفَسِّرْ |
  
  
  |خواطر رمضانية 3 |
  |عَدِّدوا لي يا هَلْ العلمْ الوكيدْ ||منْ لهْ الرخصهْ ولا ينالهْ قضا |
  |بسْ كَفارهْ ولالهْ أنْ يعيدْ ||فيهْ عفوْ الرَّبْ سبحانهْ مضا منْه |
  |رَحْمةْ الرَّحمنْ وأفضالهْ تزيدْ ||نرجي العفوْ وَحدهْ والرِّضا |
  
  
  |خواطر رمضانية 4 |
  |غافلٍ ساهي وكَلْ منْ غيرْ قَصدْ ||هَلْ خِسرْ يومَهْ وهَلْ فعلهْ نِذمِّهْ |
  |وهلْ عَليهْ أنهْ يعيدهْ أوْ يِسدْ ||أنْ يوقِّفْ عنْ طَعامَهْ ما يتِمِّهْ |
  |وكيفْ حكمَهْ والذي سوَّاهْ ضِدْ ||بسْ شيء بالغلَطْ منْ دونْ عِلمِهْ |
  
  
  |خواطر رمضانية 5 |
  |ش الصلاة اللِّي بلا نِيِّهْ وأذانْ ||ومالها إذا نسيناها إعادهْ |
  |مانِصَلِّيها إذا سارْ إرمضانْ ||فيهْ بسْ تكون معروفهْ العبادهْ |
  |وفي الأواخرْ مثلها بتالي الزمانْ ||الصَّلاهْ اللِّي بها تكونْ الزياده |
  
  
  |خواطر رمضانية 6 |
  |لي يفَطِّرْ صايمْ بيومْ ويعينهْ ||شو يكونْ الأجرْ لِهْ يومْ النِّشورْ |
  |وهلْ يخِفْ الأجرْ م الصَّايمْ بدينهْ ||أوْلهمْ الأثنينْ مَكتوبْ السِّرورْ |
  |والكريمْ اللِّي على المِعْطا يمينهْ ||لِهْ تجارهْ لا تخورْ ولا تبورْ |
  
  
  |خواطر رمضانية 7 |
  |قاصدْ العمرهْ بأيامْ الشهرْ ||كمْ تِعادلْ عِمرتهْ عندْ الإلَهْ |
  |خَبِّرونا وإنْ نِويتوهْ السِّفَرْ ||إذكرونا بالدِّعا فَ أرضَهْ وسماه |
  |وشَهْرنا هَذا بهْ يِطيبْ السَّهَرْ ||بالعِبادهْ والتِّلاوهْ والصَّلاهْ |
  
  
  |خواطر رمضانية 8 |
  |شو ثوابْ اللِّي يسوونْ النِّوافلْ ||في الشَّهَرْ هذا وهلْ هوُ مثلْ غيرهْ |
  |وكيفْ محسوبْ الأجِرْ والفرضْ حاصلْ ||وكسبنا الخيراتْ بأعمالٍ يسيرهْ |
  |وأحسنْ الطَّاعاتْ ولْها الفضلْ كاملْ ||أنْ نِصَفِّي فيهْ للنَّاسْ السِّريرهْ |
  
  
  |خواطر رمضانية 9 |
  |يوم بدرْ وساعهْ النَّصرْ العظيمْ ||وإنتصار الحَقْ والباطلْ ذبيحْ |
  |كَمْ عددْ أصحابْ هادينا الكريمْ ||وكمْ عددْ أهلْ الضَّلالْ اللِّي جريحْ |
  |وفَ أيْ يومٍ منْ شَهَرنا يا عليمْ ||كانْ تدري بالجوابْ اللِّي صحيحْ |
  
  
  |خواطر رمضانية 10 |
  |شو حِكمْ طفلٍ بلغْ تالي الصيَّامْ ||وعنْ يحلْ العيدْ باقي بَسْ يومْ |
  |هلْ يعيدْ اللِّي تقَضَّنْ بالتِّمامْ ||أوْ لآخرْ يومْ منْ شَهرهْ يصومْ |
  |والفروضْ الواجبهْ والإلتزامْ ||بأيْ وقتٍ أوْ يسوِّي اللِّي يرومْ |
  
  
  |خواطر رمضانية 11 |
  |بأيْ آيهْ إبتدىَ آيْ الكتابْ ||وآخرْ آيهْ نازلهْ للمسلمينْ |
  |والثوابْ إذا تحبُّونْ الثِّوابْ ||في التِّلاوهْ م الكتابْ اللِّي مبينْ |
  |منْ حفظها تحفظهْ عندْ الجوابْ ||وياخذ كتابهْ مِكَرَّمْ باليمينْ |
  
  
  |خواطر رمضانية 12 |
  |ليلةٍ عنْ ألفْ شهرٍ من العبادهْ ||ش اسمها وش وقتها وف أي ليلهْ |
  |منْ يحصِّلها لهْ تكونْ السَّعادهْ ||فازْ من حصَّلْ لها أيَّةْ وسيلهْ |
  |هي زيادهْ للذي ف حظَّهْ زيادهْ ||وقالوا المومنْ ترَى قلبهْ دليلهْ |
  
  
  |خواطر رمضانية 13 |
  |شافعينْ إثنينْ في يوم القيامهْ ||يبتدونْ اللِّي عرفهم بالشفاعَهْ |
  |همْ علامه خيرْ ما أحسنها علامهْ ||ومنْ تعلِّقهمْ يواصلْ في إرتفاعهْ |
  |وما تصيبهْ لي يوالفهم ندامهْ ||ورابحٍ لي يتِّخذْ منهمْ بضاعَهْ |
  
  
  |خواطر رمضانية 14 |
  |الكبيرْ اللِّي عجزْ أنِّهْ يصومْ ||هلْ على مثلهْ بديلٍ للصيامْ |
  |باتْ متحَسِّرْ وتكويهْ الهمومْ ||لوُ تِمَنَّى بسْ ما عندهْ مِرامْ |
  |كيفْ يفدي يومَهْ اللِّي ما يرومْ ||وكمْ هو المقدارْ واضحْ بالتِّمامْ |
  
  
  |خواطر رمضانية 15 |
  |المسافرْ والذي عندهْ عِذِرْ ||كيفْ يقضي لي مضى عنِّهْ وغابْ |
  |هلْ يوفِّيهمْ ورا تالي شَهَرْ ||وإلاِّ لهْ مدِّهْ ولا ينالهْ عتابْ |
  |وهلْ يصومْ النافلهْ ساعةْ قِدَرْ ||أوْ قَبلْ يقضي الفريضة م الحسابْ |
  
  
  |خواطر رمضانية 16 |
  |من بعدْ فرضْ الشَّهَرْ للمسلمينْ ||كمْ شَهْرْ الهاديْ المبعوثْ صامْ |
  |سيدْ الرحمهْ لكلْ العالمينْ ||النِّبي لي شرعِتِهْ مِسكْ الختامْ |
  |إحسبوها واضحهْ للناظرينْ ||بعدْ ماهاجرْ مبيِّنْ بالتِّمامْ |
  
  
  |خواطر رمضانية 17 |
  |دامْ هذا الشهرْ خالي م الأبالسْ ||وكلْ شيطانٍ مقَرَّنْ بالحديدْ |
  |وينْ يخطي منْ عِصا وكيفْ الوساوسْ ||للعصاه اللِّي تِسَوِّي ما تريدْ |
  |والغريبْ أنِّ الذي في الصَّدرْ جالسْ ||مبْ جديدْ ودومْ لهْ ذنْبٍ جديدْ |
  
  
  |خواطر رمضانية 18 |
  |شاهدٍ شافْ الهلالْ بلا معينْ ||وما حصَلْ في ديرتهْ منْ صَدِّقهْ |
  |هلْ يصومْ أوْ ما يخالفْ لآخرينْ ||وهوُ بعينهْ شايفنْ ومحَقِّقهْ |
  |كيفْ حكمهْ يا الكرامْ العارفينْ ||والعربْ أحكامها متفَرِّقهْ |
  
  
  |خواطر رمضانية 19 |
  |خبِّرونا بالصيامْ اللِّي مِحَرِّمْ ||مانعنِّهْ الدِّينْ والشَّرعْ الحنيفْ |
  |ولي يصومَهْ مخطيْ ولازمْ يجَرَّمْ ||لأن خالَفْ منهجْ الهديْ الشِّريفْ |
  |فَ أوَّلٍ وفْ آخرٍ وقتٍ مِعَلَّمْ ||دامهْ هلالهْ مابينْ الناسْ شيفْ |
  
  
  |خواطر رمضانية 20 |
  |من يصومْ السِّتْ إنْ شوَّالْ حَلْ ||شو يكونْ الأجرْ منْ عِقبْ إرمضانْ |
  |وكيفْ محسوبْ الصيامْ وكيفْ دَلْ ||بالحسابْ اللِّي بهْ إنعِدْ الزمَّانْ |
  |فَضلْ بينْ الناسْ ع الأفهامْ جَلْ ||حَظْ لأهلْ الخيرْ منْ كانوا وكانْ |
  
  